Държавен вестник, бр. 50, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  50
емащата държава членка или на езика, на 
който е сключен договорът за кредит, когато 
е различен;
8. информация за правото да получава 
и да държи средства от кредитополучатели 
съгласно издадения лиценз;
9. информация за процедурата за спазване 
на правилата за мерките срещу изпирането на 
пари и финансирането на тероризма, когато 
в законодателството на приемащата държава 
членка лицата, обслужващи кредити, са оп­
ределени като задължени субекти съгласно 
Директива (ЕС) 2015/849 на Европейския 
парламент и на Съвета от 20 май 2015 г. за 
предотвратяване използването на финансовата 
система за целите на изпирането на пари и 
финансирането на тероризма, за изменение на 
Регламент (ЕС) № 648/2012 на Европейския 
парламент и на Съвета и за отмяна на Дирек­
тива 2005/60/ЕО на Европейския парламент 
и на Съвета и на Директива 2006/70/ЕО на 
Комисията (OB, L 141/73 от 5 юни 2015 г.).
(3) Българската народна банка предоставя 
информацията и данните по ал. 2 на ком­
петентните органи на приемащата държава 
членка до 45 дни от получаването им.
(4) Българската народна банка информира 
лицето по ал. 1 за датата, на която инфор­
мацията и данните по ал. 2 са предоставени 
на компетентните органи на приемащата 
държава членка, както и за датата, на която 
е потвърдено тяхното получаване.
(5) Българската народна банка предоставя 
информацията и данните по ал. 2 на компе­
тентните органи на държавата членка, в която 
е отпуснат кредитът, когато тя е различна от 
Република България и приемащата държава 
членка.
(6) Неизпълнението на задълженията по 
ал. 3 – 5 подлежи на обжалване от лицето 
по ал. 1 по реда на Административнопроце­
суалния кодекс в срок един месец считано от 
изтичането на срока по ал. 3.
 (7) Лицето по ал. 1 уведомява Българската 
народна банка за всички последващи промени 
в информацията и данните по ал. 2. В този 
случай Българската народна банка прилага 
ал. 3 – 5.
Право на извършване на дейности по 
обслужване на вземания на територията на 
Република България
Чл. 23. (1) Българската народна банка 
потвърждава своевременно получаването на 
информация от компетентен орган на държава 
членка по произход на лице, обслужващо кре­
дити, което възнамерява да извършва дейности 
по обслужване на вземания на територията 
на Република България.
(2) Лице по ал. 1 може да започне да из­
вършва дейности по обслужване на вземания 
на територията на Република България:
1. от датата на потвърждаването по ал. 1, 
или
2. след изтичането на два месеца от пода­
ване на цялата необходима информация от 
компетентния орган на държавата членка по 
произход, в случай че няма потвърждение за 
получаване на информацията по ал. 1.
(3) Българската народна банка вписва в 
регистъра по чл. 15 лицата по ал. 1, както 
и информацията за държавата членка по 
произход.
Надзорни и контролни органи
Чл. 24. (1) Надзорът и контролът над лица, 
обслужващи кредити, лицензирани в Репуб­
лика България, които извършват дейност на 
територията на приемаща държава членка, 
се осъществява от Българската народна бан­
ка, съответно от Комисията за защита на 
потребителите.
(2) Когато осъществяват надзорните и 
контролните си правомощия върху лица, об­
служващи кредити, извършващи дейност на 
територията на приемаща държава членка, 
Българската народна банка, съответно Ко­
мисията за защита на потребителите, имат 
право да извършват проверки на място, като 
упражняват правомощията по чл. 46, включи­
телно да изискват информация за дейността 
им и за надзорни цели.
(3) Когато при осъществяване на проверка 
по ал. 2 Българската народна банка, съответ­
но Комисията за защита на потребителите, 
установят извършено нарушение на този закон 
и на подзаконовите нормативни актове по 
прилагането му, ако извършеното деяние със­
тавлява престъпление, уведомяват органите на 
прокуратурата с цел извършване на преценка 
за образуване на наказателно производство. 
(4) Преди извършване на проверка по ал. 2 
Българската народна банка провежда консул­
тации с компетентните органи на приемащата 
държава членка. 
(5) След извършване на проверка по ал. 2 
Българската народна банка съобщава напра­
вените резултати и предприетите мерки на 
компетентните органи на приемащата дър­
жава членка и на държавата членка, в която 
е отпуснат кредитът, когато е различна от 
Република България и приемащата държава 
членка.
Надзорно сътрудничество при трансгра­
ничното обслужване на кредити
Чл. 25. (1) При упражняване на своите пра­
вомощия по отношение на лицата, обслужващи 
кредити, Българската народна банка обменя 
информация и си сътрудничи:
1. с компетентния орган на държавата 
членка по произход на лицето, обслужващо 
кредити, когато Република България е прие­
маща държава членка;